நாம் வாழ்வில் செய்யவேண்டியதாகக் கருதும் பெரிய பெரிய காரியங்களைவிட சிறிய சிறிய காரியங்களைச் செய்வதால் நம் உடலும் உள்ளமும் ஆரோக்கியமாக இருக்கும். பெரிய காரியங்களைச் செய்யும் முயற்சியில் நாம் நம் வாழ்க்கையைத் தொலைத்து விடுகிறோம். டீ அருந்துவது, காலையில் நடப்பது, உணவைத் தயாரிப்பது, தோட்டங்களைப் பராமரிப்து, உடைகளைத் துவைப்பது மட்டுமல்ல, முன்பின் தெரியாத ஒரு நபருக்கு ‘ஹலோ’ சொல்வது, மரங்களுடன் உரையாடுவது, பறவைகளுக்குப் பாடுவது போன்ற சிறிய சிறிய காரியங்களில்தான் வாழ்வின் அர்த்தம் நிரம்பியிருக்கிறது.